Ügyiratszám: HSZ/3518-1/2022**.**

Látta:

**----------------------------**

Bárdos Ilona

*gazdasági irodavezető*

**JEGYZŐKÖNYV**

**Hajdúszoboszló Város Önkormányzatának**

*Pénzügyi és Gazdasági Bizottsága 2022. február 23-án 1330 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak** a csatolt jelenléti ív szerinti bizottsági tagok: Harsányi István elnök, Mester József, Nagy Attila

**A Polgármesteri Hivatal részéről jelen vannak:** Dr. Korpos Szabolcs jegyző, Bárdos Ilona gazdasági irodavezető, Dede Erika egészségügyi, szociális irodavezető, Szilágyiné Pál Gyöngyi városfejlesztési irodavezető, Szabóné Szabó Mária vagyongazdálkodási ügyintéző, Matyasovszki Dávid gazdasági munkatárs

**Jelen vannak továbbá:** Czeglédi Gyula polgármester, dr. Kovács Gergely alpolgármester, Rókus István Volán Zrt. képviselője, Nyéki István VgNZrt. vezérigazgatója, Flenderné Muszil Éva Gólyahír Bt. képviselője, Lévay Enikő TDM ügyvezetője, Szoboszlainé Zabos Petra Bölcsőde vezetője

**Jegyzőkönyvvezető:** Balla Lászlóné

Harsányi István: Köszöntöm a megjelenteket. Az aláírt jelenléti ív alapján megállapítom, hogy a bizottság 3 fővel határozatképes. A meghívóban kiküldött napirendi javaslat szerint tervezzük mai ülésünket, azzal a sorrendi módosítással, hogy - vendégeinkre tekintettel - előre vesszük a *Zöld Busz Programban történő részvételről* és a *Gólyahír Védőnői Bt. kérelméről* előterjesztéseket.

Van-e más javaslat? – amennyiben nincs, kérem, szavazzunk. Aki a sorrendi módosítással a napirendi javaslatot elfogadja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) ellenszavazat és tartózkodás nélkül elfogadta a napirendi javaslatot (a döntéshozatalban 3 fő vett részt).

**13/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta a napirendi javaslatot.**

**Napirend:**

1. Előterjesztés Zöld Busz Programban történő részvételről. (képviselő-testületi ülés 2. napirend)

Előadó: városfejlesztési irodavezető

1. Előterjesztés Gólyahír Védőnői Bt. kérelméről. (képviselő – testületi 24. napirend)

Előadó: egészségügyi – szociális irodavezető

1. Javaslat Hajdúszoboszló Város 2022. évi költségvetésére. (képviselő-testületi ülés 1. napirend)

Előadó: polgármester

1. Javaslat az önkormányzati képviselők, bizottsági tagok tiszteletdíjáról, juttatásairól és költségtérítéséről szóló önkormányzati rendelet módosítására. (képviselő-testületi ülés 5. napirend)

Előadó: polgármester

1. Előterjesztés a Hajdúszoboszlói Turisztikai Nonprofit Kft. 2022. évi üzleti tervének és marketing kommunikációs tervének elfogadására, illetve a városmarketing keretből történő I. félévre ütemezett marketing akciók és forgalomélénkítő kampány megvalósításához szükséges források biztosítására. (képviselő-testületi ülés 7. napirend)

Előadó: ügyvezető

1. Előterjesztés pályázat benyújtásáról. (képviselő-testületi ülés 8. napirend)

Előadó: vezérigazgató

1. Előterjesztés a 7950/23 hrsz – ú terület használatáról. (képviselő-testületi ülés 12. napirend)

Előadó: gazdasági irodavezető

1. Előterjesztés a 0118 hrsz- ú árok önkormányzati tulajdonba vételéről. (képviselő-testületi ülés 13. napirend)

Előadó: gazdasági irodavezető

1. Előterjesztés a Hajdúszoboszlói Városi Televízió igazgatója keresetkiegészítésére. (képviselő-testületi ülés 16. napirend)

Előadó: jegyző

1. Előterjesztés pályázati felhívások elkészítésére. (képviselő-testületi ülés 17. napirend)

Előadó: jegyző

1. Előterjesztés támogatási szerződés módosítási kérelmekkel kapcsolatosan. (képviselő-testületi ülés 20. napirend)

Előadó: jegyző

1. Javaslat gyermekvédelmi, szociális rendeletek módosítására és térítési díj felülvizsgálatáról. (képviselő – testületi 21. napirend)

Előadó: egészségügyi – szociális irodavezető

1. Előterjesztés hiányzó, szociális nappali ellátások új telephelyéről. (képviselő – testületi 22. napirend)

Előadó: egészségügyi – szociális irodavezető

1. Előterjesztés a Hajdúszoboszló külterületi útjainak felújítása pályázattal kapcsolatosan. (képviselő – testületi 25. napirend)

Előadó: városfejlesztési irodavezető

1. Előterjesztés éjszakai autós gyorsulási verseny megrendezéséről. (képviselő – testületi 27. napirend)

Előadó: városfejlesztési irodavezető

Tájékoztatók, bejelentések

**1. napirend**

***Előterjesztés Zöld Busz Programban történő részvételről. (képviselő-testületi ülés 2. napirend)***

Harsányi István: van-e kiegészítés?

Rókus István: hamarosan kiírásra kerül a Zöld Busz Program, mely keretein belül pályázatot kíván benyújtani a Volánbusz Zrt.

A Zöld Busz Program célja a közösségi közlekedésben résztvevő autóbusz-állomány cseréje a hazai buszgyártás ösztönzésével, az üzemeltetett buszok átlagéletkorának, a buszos közlekedés károsanyag-kibocsátási értékeinek és fenntartási, üzemeltetési költségeinek csökkentésével, továbbá az utazási szolgáltatások minőségének javításával.

A Zöld Busz Program által kínált lehetőséggel – elektromos autóbuszok és kapcsolódó töltő-infrastruktúra beszerzése - Hajdúszoboszló Város Önkormányzata is élhet, melyet a január 11-ei tájékoztatásunk alkalmával jeleztünk.

A pályázat keretein belül megpályázott elektromos autóbuszok Hajdúszoboszló helyi menetrendszerinti autóbuszközlekedés keretein belül teljesítenének szolgálatot.

Az elektromos autóbuszok közlekedtetésével magasabb szolgáltatási színvonal biztosítható az utasok számára, mindemellett a járművek károsanyag kibocsátása is jelentősen alacsonyabb, környezetkímélőbb, mint a jelenleg foglalkoztatott autóbuszoké.

Terveink szerint a pályázati támogatásból egy városi Mercedes elektromos üzemű busz szolgáltatna Hajdúszoboszlón, megismerhetné a nagy közönség és a műszaki érdeklődők ennek az autóbusznak a jellegzetességeit.

Harsányi István: a határozati javaslatban a 4 millió forint körüli összeg csak az egyik része a tartozásnak, még van egy 2.307.000 Ft-os tartozás is, összesen 6.426.191 Ft. A tegnapi műszaki bizottsági ülésen hosszasan tárgyaltunk arról, hogy mi legyen ezzel a tartozással. Az egy elektromos autóbusz Hajdúszoboszlóra kerülésének talán a feltétele, hogy ne legyen a városnak adóssága a Volánbusz Zrt. felé, így a Városfejlesztési és Műszaki Bizottság támogatta a határozati javaslatot a 6.426.191 Ft összeggel.

Ezzel kapcsolatban van e kérdés? – vélemény? amennyiben nincs kérem szavazzunk. Aki az előterjesztést a módosított határozati javaslattal támogatja, kérem jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a módosított javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**14/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Zöld Busz Programban történő részvételről előterjesztést és módosított határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete elviekben támogatja, hogy a Volánbusz Zrt. pályázatot nyújtson be a Zöld Busz Program keretein belül a hajdúszoboszlói helyi menetrendszerinti autóbuszközlekedés fejlesztése érdekében. Elviekben támogatja a Programban való részvételhez szükséges együttműködési megállapodás megkötését, melynek részleteiről, a programban való részvétel egyéb feltételeiről, az együttműködési megállapodás tartalmáról a későbbiekben dönt.**

**Hajdúszoboszló Város Önkormányzatának Képviselő-testülete a Zöld Busz Programban történő sikeres együttműködés reményében elfogadja a Volánbusz Zrt. 19385-010/2021 iktatószámú „Tájékoztatás egyezségi javaslatról” tárgyú levelében foglaltakat, a 2019. és 2020. években felmerült, bruttó 6.426.191 Ft összegű működési támogatást a 2022. évi költségvetésében biztosítja.**

**Felkéri a VOLÁNBUSZ Zrt.-t a programban történő részvétel és együttműködés feltételeiről szóló javaslatát küldje meg az Önkormányzat részére.**

Határidő: 2022. február 24.

Felelős: bizottsági elnök

Rókus István a Volánbusz Zrt, képviselője távozott az ülésről.

1. **napirend**

***Előterjesztés Gólyahír Védőnői Bt. kérelméről. (képviselő–testületi 24. napirend)***

Harsányi István: van-e kiegészítés?

Dede Erika: a Gólyahír Védőnői Bt. meg szeretné szűntetni a vállalkozást, a védőnői tevékenységet nem szeretné tovább vállalkozásban folytatni az önkormányzat részére. Az egészségügyi szolgáltatási jogviszonyt ez a munkáltató nem tudja keletkeztetni, ezért anyagiakban jóval rosszabbul járnak. 2001-ben mikor a feladatellátó megkötötte a feladatellátási megállapodást, annak egyik pontjában vállalta azt, hogy ha anyagi nehézségek és problémák jelentkeznek a működtetésben, akkor visszaveszik őket közalkalmazotti jogviszonyba. Természetesen azóta történtek jogszabályváltozások a közalkalmazotti jogviszony létesítését nem teszik lehetővé és nem is lenne előnyös. A 2001-es állapot visszaállítását javalom, miszerint az önkormányzat a Járóbeteg-Ellátó Centrum intézményen keresztüli működtetésre alapellátási feladatként egészségügyi szolgáltatási jogiszony keletkeztetésével biztosítaná a védőnői szolgáltatást. A munkáltató a JEC igazgatója, a helyiség ugyanúgy rendelkezésre áll és a megfelelő működési engedélyek megléte után működhetne a finanszírozással az intézmény keretein belül.

Harsányi István: van-e kérdés? vélemény? - amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**15/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja Gólyahír Védőnői Bt. kérelméről előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete a Gólyahír Védőnői Egészségügyi Szolgáltató Betéti Társaság, rövidített neve: GÓLYAHÍR Védőnői Bt. (székhelye: 4200 Hajdúszoboszló, Kígyó u. 32.) kérését támogatja, ezzel egyidejűleg a 154/2000.(XII.14.) Kt. határozat alapján létrejött védőnői szolgáltatás működtetése tárgyában, 2001. február 5-én kötött Megállapodást, közös megegyezéssel a felek 2022. április 30-ával megszüntetik.**

**A nyilatkozott védőnőkkel 2022. május 01-től egészségügyi szolgálati jogviszonyt létesít a feladat működtetésével megbízott, Járóbeteg-Ellátó Centrum (4200 Hajdúszoboszló, Szilfákalja 1-3.) igazgatója. A Képviselő-testület egyben felhatalmazza az JEC intézményét a feladatellátásához szükséges NEAK finanszírozási szerződés megkötésére, felhasználására és elszámolására egyaránt.**

**Hajdúszoboszló Város Önkormányzatának Képviselő-testülete a területi védőnői kötelező egészségügyi alapszolgáltatás működéséhez a Szilfákalja 1-3. szám alatti intézményén belül, a jelenleg is használt 104,43 m2 helyiségeket rendelkezésre bocsájtja.**

Határidő: 2022. február 24.

Felelős: bizottsági elnök

Flenderné Muszil Éva a Gólyahír Védőnői Bt. ügyvezetője távozott az ülésről.

1. **napirend**

***Javaslat Hajdúszoboszló város 2022. évi költségvetésére. (képviselő-testületi ülés 1. napirend)***

Harsányi István: van-e kiegészítés?

Czeglédi Gyula: hosszas előkészítő munka után megszületett a 2022. évi költségvetési tervezet. Még januárban is jelentek meg olyan jogszabályok, melyek befolyásolták a bevételi oldalt. Az előterjesztést igyekeztünk úgy összeállítani, hogy világos, átlátható és közérthető legyen, a korábbi megszokott struktúrának megfelelően. Kiemelendő az anyagból, hogy hitelmentesen, adósságmentesen van összeállítva, az önkormányzat kötelező és önként vállalt faladataira a források biztosítottak, ennek megfelelően az intézményhálózatban korábban megszokott személyi juttatásokat tudjuk biztosítani. Fontos tényező, hogy városüzemeltetésre kicsivel több pénz jut, szociális feladatra nagyjából ugyanannyi, mint előző évben. Örömteli, hogy a költségvetés 35-36 %-a fejlesztésre fordítható, aminek túlnyomó többsége korábbi illetve múlt évi nyertes pályázatokon megszerzett forráson alapszik és azoknak a megvalósítását tartalmazza. Néhány önálló fejlesztésre is lehetőség fog nyílni, így 50 millió forintos kerettel a közterületi hibák kijavítása, 60 millió forintos kerettel az intézmény-hálózat felújítása és fejlesztése és 30 millió forintos keretet el tudtunk különíteni az évek óta meg nem oldott kötelező szociális feladataink ellátására. Ez szintén beruházási tételként jelenik meg, a „Horogh ház” felújítása keretében, és azokat a nappali ellátásokat, melyeket eddig nem tudtunk biztosítani, -reményeink szerint - ezen keresztül biztosítjuk. Összességében a költségvetés egyensúlyban van, az is látható, hogy sok mindenre nem telik, amit szeretnénk megvalósítani. Azt gondolom, hogy az adott körülmények között, két ilyen nagyon nehéz év után ez egy tűrhető és elfogadható állapotot jelent a város számára.

Harsányi István: van-e kérdés? vélemény? Úgy néz ki, hogy egy nagyon jól előkészített költségvetést kaptunk. A tegnapi műszaki bizottsági ülésen nem volt érdembeni módosítási javaslat, úgy látom itt sincs, javaslom elfogadásra a költségvetés tervezetet.

Amennyiben nincs további hozzászólás, kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**16/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének a** **Hajdúszoboszló város 2022. évi költségvetésére javaslatot és rendelettervezetet.**

Határidő: 2022. február 24.

Felelős: bizottsági elnök

1. **napirend**

***Javaslat az önkormányzati képviselők, bizottsági tagok tiszteletdíjáról, juttatásairól és költségtérítéséről szóló önkormányzati rendelet módosítására. (képviselő-testületi ülés 5. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**17/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az önkormányzati képviselők, bizottsági tagok tiszteletdíjáról, juttatásairól és költségtérítéséről szóló önkormányzati rendelet módosítására javaslatot és rendelettervezetet és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Rendelettervezet!**

**Hajdúszoboszló Város Önkormányzata Képviselő-testületének**

**…/2022. (II. 24.) önkormányzati rendelete**

**az önkormányzati képviselők, bizottsági tagok tiszteletdíjáról, juttatásairól és költségtérítéséről szóló 3/2016. (I.28.) önkormányzati rendelet módosításáról**

Hajdúszoboszló Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdésének f) pontjában foglalt felhatalmazás alapján, Magyarország helyi önkormányzatairól szóló 2011. évi CLXXXIX. törvény 35. § (1) bekezdésében foglalt feladatkörében eljárva, az önkormányzat szervezeti és működési szabályáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága véleményének kikérésével, a következőket rendeli el:

**1. §**

(1) Az önkormányzati képviselők, bizottsági tagok tiszteletdíjáról, juttatásairól és költségtérítéséről szóló 3/2016. (I. 28.) önkormányzati rendelet (a továbbiakban: rendelet) 2. § (2)-(3) bekezdése a következő rendelkezések lépnek:

*„(2) A képviselői tiszteletdíj mértéke havonta:*

*a) az önkormányzati képviselői alapdíj: 102.000 Ft,*

*b) a bizottsági tag díja bizottságonként: az alapdíj 45%-a, azaz 45.900 Ft,*

*c) a bizottsági elnökök díja: az alapdíj 70%-a, azaz 71.400 Ft.*

*(3) A nem képviselő bizottsági tagok tiszteletdíja havonta 45.900 Ft.*

(2) A rendelet 3. § (3) bekezdésének helyébe a következő rendelkezés lép:

*„(3) Ha a képviselő, illetőleg a bizottsági tag a képviselő-testület, a bizottság, vagy a polgármester által adott megbízatás teljesítése miatt, vagy betegség miatt igazolhatóan hiányzik az ülésről, úgy az (1)-(2) bekezdéseket nem kell alkalmazni.”*

(3) A rendelet 5. § (1) bekezdésének helyébe a következő rendelkezés lép:

*„(1) Az e rendeletben megállapított tiszteletdíjak kifizetésére a következő hónap 10-ig (amennyiben az munkaszüneti nap a következő munkanapon), a július-augusztus havinál szeptemberben kerül sor, a polgármester ellenjegyzése alapján.”*

**2. §**

Ez a rendelet a kihirdetése napján lép hatályba, és a kihirdetése napját követő napon hatályát veszti.

***Czeglédi Gyula Dr. Korpos Szabolcs***

***polgármester jegyző***

Határidő: 2022. február 24.

Felelős: bizottsági elnök

1. **napirend**

***Előterjesztés a Hajdúszoboszlói Turisztikai Nonprofit Kft. 2022. évi üzleti tervének és marketing kommunikációs tervének elfogadására, illetve a városmarketing keretből történő I. félévre ütemezett marketing akciók és forgalomélénkítő kampány megvalósításához szükséges források biztosítására. (képviselő-testületi ülés 7. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**18/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének a Hajdúszoboszlói Nonprofit Turisztikai Kft. 2022. évi üzleti tervét, a hozzátartozó marketingkommunikációs tervet, valamint a 2022. I. félévre tervezett marketing akciók és a forgalomélénkítő kampány megvalósítását és az ehhez szükséges források mindösszesen bruttó 32 millió forint biztosítását.**

Határidő: 2022. február 24.

Felelős: bizottsági elnök

Lévay Enikő a Hajdúszoboszlói Turisztikai Nonprofit Kft. ügyvezetője távozott az ülésről.

1. **napirend**

***Előterjesztés pályázat benyújtásáról. (képviselő-testületi ülés 8. napirend)***

Harsányi István: van-e kiegészítés? nincs. Kérdés? vélemény? A tegnapi bizottsági ülésen elhangzott, hogy egy komoly munka fog ott beindulni hamarosan, és talán 2025-re megvalósul ez a fejlesztés, ha a pályázaton sikeres nyertes lesz városunk, illetve a VgNZrt. Amennyiben nincs kérdés, vélemény, kérem szavazzunk, aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**19/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének a**

**Hajdúszoboszlói Nonprofit Zrt. ipari övezet létesítésére irányuló, az előterjesztés tartalma szerinti támogatási kérelem benyújtását.**

Határidő: 2022. február 24.

Felelős: bizottsági elnök

**7. napirend**

**Előterjesztés a 7950/23 hrsz – ú terület használatáról. (képviselő-testületi ülés 12. napirend)**

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**20/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a 7950/23 hrsz–ú terület használatáról előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének alábbiak szerint:**

**Hajdúszoboszló Város Önkormányzatának Képviselő-testülete hozzájárulását adja Cservid József Tibor és felesége a Hajdúszoboszló, 7950/23 hrsz-ú, 181 m2 nagyságú ingatlanra vonatkozó bérleti szerződés megkötéséhez az alábbiak szerint:**

**- Bérlő az ingatlant térítésmentesen használja az ingatlan karbantartása fejében.**

**- Bérleti idő hossza határozatlan 90 napos felmondási határidő kikötése mellett.**

**- Bérlő jogosult a bérelt területet a vele közvetlenül szomszédos, saját tulajdonú 7950/24 hrsz-ú ingatlanhoz keríteni.**

**- Bérlő köteles a csatorna kezelése, javítása, hibaelhárítása érdekében a szakemberek bejutását biztosítania.**

**- Bérlő a területre semmilyen építményt nem helyezhet el.**

**- Bérlő a területre fát, bokrokat, cserjét nem ültethet.**

**Hajdúszoboszló Város Önkormányzatának Képviselő-testülete felhatalmazza a Polgármestert a bérleti szerződés aláírására.**

Határidő: 2022. február 24.

Felelős: bizottsági elnök

**8. napirend**

**Előterjesztés a 0118 hrsz- ú árok önkormányzati tulajdonba vételéről. (képviselő-testületi ülés 13. napirend)**

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**21/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a 0118 hrsz-ú árok önkormányzati tulajdonba vételéről előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének alábbiak szerint:**

**Hajdúszoboszló Város Önkormányzatának Képviselő-testülete hozzájárulását adja a Hajdúszoboszló, 0118 hrsz-ú, kivett művelési ágú, árok megnevezésű ingatlanra vonatkozóan a Nemzeti Földalapról szóló 2010. évi LXXXVII. törvény (Nfatv.) 21. § (5) bekezdése, illetve 22. § (1) bekezdés b) pontja alapján térítésmentes önkormányzati tulajdonba adás iránti kérelem benyújtásához a Magyar Állam, mint tulajdonos nevében és képviseletében eljáró Nemzeti Földügyi Központhoz.**

**Hajdúszoboszló Város Önkormányzata az ingatlant a 2011. évi CLXXXIX. törvény 13. § 1. bek. 11. pontja alapján helyi környezetgazdálkodási és természetvédelmi vízgazdálkodás vízkárelhárítás céljára kívánja hasznosítani.**

**Hajdúszoboszló Város Önkormányzatának Képviselő-testülete nyilatkozza, hogy az ingatlan térítésmentes tulajdonba adása eljárás során felmerülő költségeket vállalja:**

**- az önkormányzat az ingatlan ingyenes tulajdonba adásával összefüggésben esetlegesen felmerülő általános forgalmi adót megtéríti.**

**- az önkormányzat saját költségvetése terhére – szükség esetén – az ingatlan környezeti állapotát felméri, kármentesíti.**

**- a jogszabály által előírt vagyonátruházási illeték, illetve a tulajdonváltozás ingatlan-nyilvántartásba való bejegyzésének költsége (6.600 Ft).**

**- ingatlanforgalmi szakértői vélemény elkészítésének költsége.**

**Hajdúszoboszló Város Önkormányzatának Képviselő-testülete felhatalmazza a Polgármestert az ügylet megvalósításának érdekében szükséges valamennyi intézkedés megtételére, ide értve a szerződés aláírására is.**

Határidő: 2022. február 24.

Felelős: bizottsági elnök

**9. napirend**

**Előterjesztés a Hajdúszoboszlói Városi Televízió igazgatója keresetkiegészítésére. (képviselő-testületi ülés 16. napirend)**

Harsányi István: van-e kiegészítés?

Dr. Korpos Szabolcs: azt szeretném kérni, hogy az ülés előtt kiosztott, módosított határozati javaslatot szíveskedjen támogatni a Tisztelt Bizottság, ez a kulturális bizottság módosító javaslata alapján született, amit előterjesztőként elfogadtunk.

Harsányi István: van-e kérdés? vélemény?- amennyiben nincs, kérem szavazzunk. Aki a módosított előterjesztést támogatja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és – a módosított előterjesztésben foglaltak alapján - a következő határozatot hozta:

**22/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja**

**a Hajdúszoboszlói Városi Televízió igazgatója keresetkiegészítésére módosított előterjesztést és határozati javaslatot és javasolja Hajdúszoboszló Város Önkormányzata Képviselő-testületének a Hajdúszoboszlói Városi Televízió igazgató-főszerkesztője Bánhegyi Zoltán magasabb vezetői pótlékának az előterjesztésben megfogalmazottak figyelembevételével 150.000 Ft-ban történő megállapítását.**

Határidő: 2022. február 24.

Felelős: bizottsági elnök

**10. napirend**

**Előterjesztés pályázati felhívások elkészítésére. (képviselő-testületi ülés 17. napirend)**

Harsányi István: van-e kiegészítés?

Dr. Korpos Szabolcs: a tavalyi évhez hasonlóan alakul most is. Egy pályázat, egy támogatási szerződés, de két időpontban történő - március 15-e utáni és szeptember 15-e utáni – kifizetéssel, ahogy az elmúlt két évben, kivéve, ha egyetlen olyan eseményre pályázik a pályázó, amelynek lebonyolításához nem a kétszeri, hanem az egyszeri kifizetés szükséges.

Harsányi István: van-e kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**23/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a kulturális, sport, turisztikai tevékenység és a civil szervezetek és intézmények támogatására pályázati felhívásokat a mellékleteknek megfelelően elfogadja.**

Határidő: 2022. február 24.

Felelős: bizottsági elnök

**11. napirend**

**Előterjesztés támogatási szerződés módosítási kérelmekkel kapcsolatosan. (képviselő-testületi ülés 20. napirend)**

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**24/2022. (II. 23.) PGB határozat**

1. **Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszlói Gazdakörrel kötött HSZ/16795-34/2021. és a 16795-84/2021. számú szerződésekben megjelölt felhasználási jogcím Birka- és Slambucfőző Örömnapon való részvétel költségeivel való kiegészítését.**
2. **Hajdúszoboszló Város Önkormányzatának Pénzügyi és Gazdasági Bizottsága támogatja a Vitézi Renddel kötött HSZ/16795-14/2021. és a 16795-74/2021. számú szerződésekben foglalt elszámolási határidő 2022. március 15-re való módosítását.**

A szerződések egyéb pontjai mindkét szervezetre vonatkozóan változatlanok maradnak.

Határidő: 2022. február 24.

Felelős: bizottsági elnök

**12. napirend**

**Javaslat gyermekvédelmi, szociális rendeletek módosítására és térítési díj felülvizsgálatáról. (képviselő–testületi 21. napirend)**

Harsányi István: van-e kiegészítés? – nincs. Kérdés? vélemény?

Az előterjesztés 2. oldalán lévő táblázat első lakáshoz jutók támogatása sorában két sorban vannak összegek, ezek mit jelentenek?

Dede Erika: a jövedelemhatárokat szabja ez meg, 2021. júliusban emeltük ezeket a jövedelemhatárokat, így sokkal több család fér ebbe a támogatásba. Akkori kérése volt a döntéshozónak, hogy amennyiben lehetséges a támogatási összeg emelése történjen meg. 2022. évben az első lakáshoz jutók támogatásának mértéke 500.000 forint egységesen, a 300.000 és a 350.000 forint helyett, ez a javaslat. A jogosultsági feltételben módosulás nincs, így próbáltuk táblázatba szedni, hogy átláthatóbb legyen, tehát 2022. március 01-től 500.000 Ft támogatást kapnak, akik megfelelnek a rendeletben foglaltaknak.

Harsányi István: van-e további kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**25/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a gyermekvédelmi, szociális rendeletek módosítására és térítési díj felülvizsgálatáról előterjesztést és határozati javaslatot és javasolja Hajdúszoboszló Város Önkormányzata Képviselő-testületének a személyes gondoskodást nyújtó szociális ellátásokról szóló 8/2014. (IV.24.) önkormányzati rendelet 1. számú függelékét, jelen javaslat 3. számú mellékletével kicserélni.**

Határidő: 2022. február 24.

Felelős: bizottsági elnök

**13. napirend**

**Előterjesztés hiányzó, szociális nappali ellátások új telephelyéről. (képviselő–testületi 22. napirend)**

Harsányi István: van-e kiegészítés?

Dede Erika: nagyon szívesen készítettem el ezt az előterjesztést, annak reményében, hogy valóban meg tudja valósítani a város és a jelenlegi döntéshozók azt a hiányzó szociális feladatokat, ami 15 éve kötelező feladata lenne a városnak, és van rá igény. A Dózsa György út 7. szám alatti úgynevezett „Horogh ház” –at szeretnénk felújítani, átalakítani ezen feladatok ellátására, ha ez kivitelezhető. Igaz a lakáskoncepció felújításra alkalmatlannak, lebontandó épületnek minősíti ezt, de úgy gondoljuk a főépület még alkalmas lehet erre a célra. Arra kérjük a Tisztelt Képviselő-testületet, hogy jelölje ki e feladat ellátására ezt az ingatlant, készüljenek tervek minden formában, hogy mi kerülhet be és valósulhat itt meg. Szeretnénk, ha a krízisszálló is beférne e feladatok közé, és bekerülési költségbecslést is szeretnénk, hisz a döntéshozók számára a másik legfontosabb kérdés, hogy ez a továbbiakban mibe fog kerülni. Jelenleg a 2022. évi költségvetés tartalmaz erre finanszírozást, amit szeretnénk a képviselő-testülettel elfogadtatni.

Czeglédi Gyula: elég „izmos” összeg el lett fogadva erre a célra a beruházási táblán, és már a tegnapi városfejlesztési bizottsági ülésen ment a riogatás, hogy ennek az épületnek a helyreállítása nagyon sokba fog kerülni. Szeretném felhívni a Városfejlesztési Iroda figyelmét, hogy olyan koncepciót állítsanak össze a szakmai vonallal együtt, hogy lehetőleg beleférjünk egy „normális” a város által finanszírozható fejlesztésbe ezen a területen. Nem kell mindent csilivilire” kicserélni, nyilván a külső felületet, a homlokzatot, a szigetelést meg kell oldani, hogy normálisan nézzen ki, belül pedig a funkcióknak megfelelő kialakítást tisztasági festéssel és egy egyszerű berendezéssel, amely erre a funkcióra alkalmassá teszi, nyilvánvalóan a hatóságok által történő átvétellel. Ezt mindenképp szeretném kihangsúlyozni, mivel a forrás oldal elég korlátozott, jelenleg nem látunk pályázati lehetőséget, teljes egészében az önkormányzat büdzséjét terheli.

Harsányi István: van-e kérdés? vélemény? – nincs. Biztos jól jár a város, hogy egy helyre koncentráljuk ezeket a feladatokat és ezzel tehermentesítjük a Gönczy Pál utcát és környékét ettől a megterheléstől. Úgy gondolom, hogy ezt támogatnunk kell, kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**26/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja hiányzó, szociális nappali ellátások új telephelyéről előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete támogatja a hiányzó, nappali szociális ellátások biztosítását a szociális igazgatásról és szociális ellátásokról szóló 1993. évi III. törvény 65/F.§-a alapján. A hajléktalan, szenvedélybeteg és a fogyatékosok nappali ellátásának biztosításához a 4200 Hajdúszoboszló, Dózsa György út.7. szám alatti, hrsz: 882. önkormányzati tulajdonú ingatlant jelöli ki.**

**Ezzel egyidejűleg felkéri a Polgármesteri Hivatal (Városfejlesztési) szakirodáját, készítessen a feladat ellátásához szükséges átalakítási teljes tervdokumentációt, valamint előzetes bekerülési költségbecslést. A költségek fedezete a 2022. évi városi költségvetésben elkülönített (14. számú melléklet) összeg.**

Határidő: 2022. február 24.

Felelős: bizottsági elnök

**14. napirend**

**Előterjesztés a Hajdúszoboszló külterületi útjainak felújítása pályázattal kapcsolatosan. (képviselő–testületi 25. napirend)**

Harsányi István: tegnap a városfejlesztési bizottsági ülésen kiosztásra kerültek olyan térképek, amelyeken különböző színekkel jelölve látható a pályázatban rögzített, illetve a pályázaton kívüli fejlesztések a dűlő utakról. Van-e kiegészítés?

Szilágyiné Pál Gyöngyi: ezen a bizottsági ülésen is szeretném hangsúlyozni, kiemelni az előterjesztésben szereplő azon kijelentéseket, hogy ez egy egységes szerkezetbe foglalt határozati javaslat, aminek semmilyen új eleme nincs. Ezekről a képviselő-testület különböző üléseken meghozta a döntéseit. Igazából az egységes szerkezetbe foglalás azért szükséges, mert a pályázat megvalósítási szakaszának beindulásával szeretnénk támogatási előleget lehívni, és a közreműködő szervezet hiánypótlási felhívásában kérte tőlünk, hogy egységes szerkezetbe foglalt, a számukra megfelelő formai és tartalmi követelményeknek megfelelő határozatot nyújtson be az önkormányzat.

Harsányi István: van-e kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) tartózkodás és ellenszavazat nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**27/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszló külterületi útjainak felújítása pályázattal kapcsolatosan előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete támogatja a Hajdúszoboszló külterületi útjainak felújítása - VP6-7.2.1-7.4.1.2-16 azonosító számú – pályázat támogatási előleg felvételének és a projekt megvalósítása érdekében a 180/2021. (XII.16.) sz., a 94/2020. (VI.25.) sz., 10/2020. (I.23.) sz., és a 32/2017. (II.23.) sz. testületi, a 23/2020. (IV.23.) sz. polgármesteri határozatok módosítását, ezzel együtt az eredeti benyújtott pályázat módosított műszaki tartalma mellett az alább felsorolt külterületi útszakaszok fejlesztését:**

**1. 0123 hrsz-ú út 861,2 m hosszon földút stabilizáció;**

**2. 038 hrsz-ú út 1121 m hosszon;**

**3. 028 hrsz-ú út, (Ádám dűlő) 640 m hosszon meglévő szilárd burkolatú út felújítása;**

**4. 020/2 hrsz-ú úton 130 m hosszon meglévő szilárd burkolatú út felújítása;**

**5. Fácán dűlő 10087/1 hrsz, 10087/2 hrsz, 750 m + 295 m, összesen 1045 m hosszban földút stabilizáció;**

**6. Szőlő dűlő, 10574 hrsz, 10573 hrsz, 10951 hrsz, 458 m hosszon földút stabilizáció;**

**7. 0114/144 hrsz-ú úton, 594 m hosszon földút stabilizáció;**

**8. 9035 hrsz-ú úton, 220 m hosszon földút stabilizáció;**

**9. 0132 hrsz-ú úton, 378 m hosszon földút stabilizáció;**

**10. Nyereg dűlő, 0522 hrsz, 1221 m hosszon földút stabilizáció;**

**11. Nádudvari dűlő folytatása, 9319 hrsz-en 322 m hosszon földút stabilizáció;**

**12. Vízház dűlő, 0520 hrsz, 580 m hosszban földút stabilizáció.**

**A Képviselő-testület a projekt megvalósításához támogatja a hatályos Támogatói Okiratban meghatározott 134.623.897 Ft teljes összköltség, 111.111.091 Ft elszámolható költség, 99.999.967 Ft összegű támogatás mellett, a szükséges bruttó összesen 52.109.382 Ft összegű saját forrás rendelkezésre állását, mely a 2022. évi önkormányzati költségvetésben kerül elkülönítésére.**

Határidő: 2022. február 24.

Felelős: bizottsági elnök

**Tóth Márta bizottsági tag megérkezett.**

1. **napirend**

**Előterjesztés éjszakai autós gyorsulási verseny megrendezéséről. (képviselő–testületi 27. napirend)**

Harsányi István: van-e kiegészítés?

A tegnapi műszaki bizottsági ülésen elhangzott, hogy ez igencsak megterhelné a benzinkút környékén lakókat, szállodákat. Nem támogatta a Városfejlesztési és Műszaki Bizottság a gyorsulási versenyt, annál is inkább, hogy hajnali kettő óráig akarják a versenyt lebonyolítani, nem beszélve a rengeteg – 350 db – autóról, ezek elhelyezése további probléma, egy negyedvárosrészt le kellene zárni, és jelentős zajterhelést és környezetszennyezést jelentene a városban.

Van-e kérdés? vélemény? Pozitívan van fogalmazva a határozati javaslat, aki igennel szavaz támogatja a gyorsulási verseny megtartását, aki nemmel szavaz az elutasítja. Kérem szavazzunk, aki támogatja a határozati javaslatot, kérem kézfeltartással jelezze. 0 igen szavazat.

Kérem jelezze, aki nem támogatja a határozati javaslatot: 3 nem szavazat. Aki tartózkodik: 1 tartózkodás szavazat.

A Pénzügyi és Gazdasági Bizottság 0 igen, 3 nem (Harsányi István, Mester József, Tóth Márta) és 1 tartózkodás (Nagy Attila) szavazattal nem fogadta el a javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**28/2022. (II. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága nem támogatja a Debreceni útfél Hőforrás utca – Hóvirág utca közötti szakaszán 2022. június hónap egyik hétvégéjén 1600 – 0200 óra közötti időszakban éjszakai autós gyorsulási verseny megrendezését.**

Határidő: 2022. február 24.

Felelős: bizottsági elnök

Harsányi István: egyebekben van-e valakinek közlendője, bejelentenivalója? – nincs.

Köszönöm a részvételt, további szép napot kívánok mindenkinek!

A Pénzügyi és Gazdasági Bizottság elnöke 1400 órakor az ülést bezárta.

A Bizottság által tárgyalt képviselő-testületi előterjesztések a képviselő-testület 2022. február 24-ei nyílt üléséről készített jegyzőkönyv mellékletét képezik.

**K.m.f**

**Harsányi István Mester József**

***bizottsági elnök bizottsági tag***

**Balla Lászlóné**

***jegyzőkönyvvezető***